Sag om fastsættelse af sagsomkostninger.
Ret: Retten i Lyngby (1. instans)
Faggruppe: Civilsag — Almindelig civil sag
Sagsemner: Retspleje og civilproces;

/

RETTEN I LYNGBY
RETSBOG

Den 6. november 2020 holdt Retten i Lyngby møde i retsbygningen.

Dommer behandlede sagen.

Sag BS-34982/2019-LYN

Copyright Management Services Ltd.
(advokat Jeppe Brogaard Clausen)

mod

Sagsøgte
(beskikket advokat Nikolaj Wickenberg Linneballe)

Copyright Management Services Ltd. har hævet sagen.

Sagsøgte er bevilliget fri proces.

Parterne har afgivet anlæg om sagsomkostninger, og advokat Nikolaj Linnebal-
le har fremsendt salærindstilling.

Retten bestemte, at Copyright Management Services Ltd. inden 14 dage skal
be-tale 8.000 kr. i sagsomkostninger til statskassen. Sagsomkostningerne
forrentes efter rentelovens § 8 a.

Sagsomkostningerne er efter sagens værdi, forløb og udfald fastsat til dækning
af advokatudgift incl. moms. Sagsøger har, efter at sagen er løftet ud af
småsagsprocessen, og efter at spørgsmålet om afvisning er udskilt til særskilt
behandling, under et telefonmøde til drøftelse af sagens videre gang og beram-
melse af delhovedforhandling hævet sagen. Sagen er ikke færdigforberedt, og
der er ikke berammet delhovedforhandling. Sagsøgtes advokat har afgivet fire
processkrifter og deltaget i to telefonmøder. Sagsøger må anses for taber af sa-



/

2

gen. Sagsøger skal derfor erstatte statskassen rimelige udgifter til sagsøgtes be-
skikkede advokat.

Den beskikkede advokat har anmodet om et salær på 30.000 kr. med tillæg af
moms og oplyst, at han har anvendt 15,5 advokattimer på sagen, herunder til
ansøgning om fri proces.

Retten bemærker, at salæret til en beskikket advokat som udgangspunkt fast-
sættes til et passende beløb svarende til de omkostninger, som parten kan for-
vente at få tilkendt ved sagens afslutning, medmindre der foreligger særlige
omstændigheder.

Retten finder, at sagen dog indeholder så væsentlige og komplekse problemstil-
linger, at dette udgangspunkt til en vis grad bør fraviges. Det bemærkes hertil,
at timetaksten for en beskikket advokat fastsættes med udgangspunkt i de vej-
ledende takster til 1.755 kr/t. excl. moms.

Henset til, at advokaten har afgivet 4 processkrifter, at modparten har afgivet et
tilsvarende antal processkrifter, og at advokaten har måtte deltage i to telefon-
møder, finder retten, at salæret passende kan fastsættes til 12.800 kr. med tillæg
af moms, i alt 16.000 kr., der afholdes endeligt af statskassen, idet advokaten
har oplyst, at hans klient ikke har retshjælpsdækning.

Sagen sluttet.



/